pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สรรพากรพร้อมให้บริการการยืนยันตัวตนทางดิจิทัลผ่าน NDID เพื่ออำนวยความสะดวก และเพิ่มความปลอดภัยในการทำธุรกรรมออนไลน์
วันศุกร์ที่ 19 มีนาคม 2564
สรรพากรพร้อมให้บริการการยืนยันตัวตนทางดิจิทัลผ่าน NDID เพื่ออํานวยความสะดวก และเพิ่มความปลอดภัยในการทําธุรกรรมออนไลน์
กรมสรรพากร ร่วมกับ ธปท. ธ.พาณิชย์ และ บจ.เนชั่นแนลดิจิทัลไอดี พัฒนาการยืนยันตัวตนทางดิจิทัลผ่าน NDID Platform เพื่ออํานวยความสะดวก และเพิ่มความปลอดภัย ป้องกันการแอบอ้างในการทําธุรกรรมออนไลน์ พร้อมให้บริการแล้ว ตั้งแต่วันที่ 18 มีนาคม 2564 เป็นต้นไป
กรมสรรพากร ร่วมกับ ธนาคารแห่งประเทศไทย ธนาคารพาณิชย์ และบริษัท เนชั่นแนลดิจิทัลไอดี จํากัด พัฒนาการยืนยันตัวตนทางดิจิทัลผ่าน NDID Platform เพื่ออํานวยความสะดวก และเพิ่มความปลอดภัย ป้องกันการแอบอ้างในการทําธุรกรรมออนไลน์ โดยเริ่มจากการยื่นแบบแสดงรายการภาษีเงินได้บุคคลธรรมดา (e - Filing) และการตรวจสอบค่าลดหย่อนภาษี (My Tax Account) พร้อมให้บริการแล้ว ตั้งแต่วันที่ 18 มีนาคม 2564 เป็นต้นไป
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากร ร่วมกับ ธนาคารแห่งประเทศไทย ธนาคารพาณิชย์ และบริษัท เนชั่นแนลดิจิทัลไอดี จํากัด พัฒนาการยืนยันตัวตนทางดิจิทัลผ่าน NDID Platform เป็นอีกทางเลือก ในการยืนยันตัวตน เพื่อเข้าทําธุรกรรมออนไลน์ของกรมสรรพากรโดยเริ่มใช้กับบริการยื่นแบบฯ ชําระภาษีออนไลน์ (e - Filing) และตรวจสอบรายการค่าลดหย่อนภาษี (My Tax Account) เพื่อยกระดับกระบวนการทําธุรกรรม ทางอิเล็กทรอนิกส์ให้มีมาตรฐานและมีความน่าเชื่อถือ สร้างความสะดวก รวดเร็ว และปลอดภัยให้แก่ผู้ใช้บริการ โดยมีธนาคารพาณิชย์เป็นผู้ให้บริการพิสูจน์และยืนยันตัวตนผ่านโมบายแอปพลิเคชันของธนาคาร สร้างความมั่นใจว่าผู้ใช้บริการธุรกรรมออนไลน์บนเว็บไซต์กรมสรรพากรเป็นบุคคลนั้นๆ จริง มีการรักษาความปลอดภัยของข้อมูล เมื่อผู้ใช้บริการซึ่งเป็นเจ้าของข้อมูลให้ความยินยอม (Consent) และผู้ใช้บริการสามารถต่อยอดการยืนยันตัวตน ไปถึงการใช้บริการอื่นๆ ที่จะมีขึ้นในอนาคต ปัจจุบันมีธนาคารที่ร่วมให้บริการทั้งหมด 8 ธนาคาร ได้แก่ ธนาคารกรุงเทพ ธนาคารกรุงศรีอยุธยา ธนาคารกรุงไทย ธนาคารกสิกรไทย ธนาคารเกียรตินาคินภัทร ธนาคารซีไอเอ็มบี ไทย ธนาคารทหารไทย และธนาคารไทยพาณิชย์ โดยไม่มีค่าใช้จ่าย สําหรับวิธีการสมัครใช้บริการ NDID และเงื่อนไข ในการสมัครเป็นไปตามที่ธนาคารกําหนด เริ่มให้บริการตั้งแต่วันที่ 18 มีนาคม 2564 เป็นต้นไป”
โฆษกกรมสรรพากร กล่าวเพิ่มเติมว่า “กรมสรรพากรมุ่งเน้นการนําเทคโนโลยีมาใช้ในระบบ การให้บริการด้านภาษี เพื่อช่วยให้ผู้ประกอบการและผู้เสียภาษีสามารถทําธุรกรรมภาษี ได้ง่าย ลดต้นทุนและให้ความสําคัญด้านความปลอดภัยในการเข้าถึงข้อมูลส่วนบุคคลและการใช้บริการอิเล็กทรอนิกส์ของกรมสรรพากร ทั้งนี้ กรมสรรพากรยังคงมุ่งทําให้บริการอิเล็กทรอนิกส์มีความง่ายตามความต้องการใช้งาน ของผู้ประกอบการ ผู้เสียภาษี และมีมาตรฐานระดับสากล”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร(RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔
วันจันทร์ที่ 22 มีนาคม 2564
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔
วันที่ ๑๙ มีนาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๔/๒๕๖๔ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบวิดีโอคอนเฟอร์เรนซ์ ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-กนอ.คงอัตราค่าเช่าที่ดินช่วยเหลือผู้ประกอบการจากความผันผวนทางเศรษฐกิจ
วันอังคารที่ 2 มีนาคม 2564
กนอ.คงอัตราค่าเช่าที่ดินช่วยเหลือผู้ประกอบการจากความผันผวนทางเศรษฐกิจ
ก.อุตฯ คงอัตราค่าเช่าที่ดินเขตอุตสาหกรรมในนิคมอุตสาหกรรมมาบตาพุด และนิคมอุตสาหกรรมแหลมฉบัง เพื่อเป็นการบรรเทาผลกระทบจากภาวะเศรษฐกิจในช่วงระยะเวลา 5 ปี (ปี 2564-2568) ให้แก่ผู้ที่ทําสัญญาเช่าที่ดินหรือต่ออายุสัญญาเช่าที่ดินกับ กนอ.
การนิคมอุตสาหกรรมแห่งประเทศไทย (กนอ.) คงอัตราค่าเช่าที่ดินเขตอุตสาหกรรมในนิคมอุตสาหกรรมมาบตาพุด และนิคมอุตสาหกรรมแหลมฉบัง เพื่อเป็นการบรรเทาผลกระทบจากภาวะเศรษฐกิจในช่วงระยะเวลา 5 ปี (ปี 2564-2568) ให้แก่ผู้ที่ทําสัญญาเช่าที่ดินหรือต่ออายุสัญญาเช่าที่ดินกับ กนอ. ตั้งแต่ 1 มกราคม 2564 ถึง 31 ธันวาคม 2568 และผู้เช่าที่ดินที่ทําสัญญารายเดิมที่ทําสัญญาเช่าที่ดิน และมีงวดการชําระเงินค่าเช่าตั้งแต่1 มกราคม 2563 ถึง 31 ธันวาคม 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ในช่วงภาวะเศรษฐกิจปัจจุบันที่ชะลอตัว ได้ให้นโยบายกับหน่วยงานในสังกัดกระทรวงอุตสาหกรรมหาแนวทางลด ชะลอ หรือเลื่อนการเก็บค่าธรรมเนียม ค่าเช่า หรือค่าตอบแทนการบริการต่างๆ หรือค่าใช้จ่ายอื่น เพื่อเป็นการลดภาระค่าใช้จ่ายให้กับผู้ประกอบการ และบรรเทาความเดือดร้อนจากสถานการณ์ดังกล่าว โดยให้อยู่ภายใต้กฎหมายและระเบียบที่เกี่ยวข้องกับหน่วยงานนั้นๆ
นายนรินทร์ กัลยาณมิตร ประธานคณะกรรมการ กนอ. (บอร์ด กนอ.) กล่าวว่า กนอ.ขานรับนโยบายของรัฐมนตรีว่าการกระทรวงอุตสาหกรรม โดยในที่ประชุมบอร์ด กนอ.ครั้งล่าสุดให้ความเห็นชอบคงอัตราค่าเช่าให้แก่ผู้ประกอบการที่เช่าที่ดินในนิคมอุตสาหกรรมมาบตาพุด และนิคมอุตสาหกรรมแหลมฉบัง ที่อัตราราคาค่าเช่าที่ดินตามสัญญาเดิมหมดอายุลงในปี 2563 โดยเป็นการคงอัตราค่าเช่า 1 ปี (ปี 2564) เท่ากับค่าเช่าของปี 2563 และตั้งแต่ปี 2565 เป็นต้นไปจะปรับอัตราค่าเช่าเหลือเพียงร้อยละ 2 ต่อปี (จากเดิมที่อัตราค่าเช่าที่หมดอายุต้องปรับขึ้นร้อยละ 10 ในทุก 3 ปี) โดยอัตราดังกล่าวมีผลบังคับใช้กับผู้เช่าที่ดินหรือผู้ต่อสัญญาเช่าที่ดินในนิคมอุตสาหกรรมมาบตาพุด และนิคมอุตสาหกรรมแหลมฉบัง ที่ทําสัญญาตั้งแต่ปี 2560 เป็นต้นมาและผู้เช่าที่ดินรายใหม่หรือต่อสัญญาเช่าที่ดิน ตั้งแต่วันที่ 1 มกราคม 2564 จนถึง 31 ธันวาคม 2568 โดยอัตราดังกล่าวมีผลบังคับใช้เป็นระยะเวลา 5 ปี ซึ่งจะช่วยให้ผู้ประกอบการในนิคมอุตสาหกรรมที่เช่าที่ดินที่ปฏิบัติตามสัญญา และผู้เช่าที่ดินรายใหม่หรือต่อสัญญาในทั้งสองนิคมอุตสาหกรรม ระหว่างปี 2564-2568 ชําระค่าเช่าที่ดินในอัตราที่ลดลงจากเดิม
นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย (กนอ.) กล่าวว่า การผ่อนปรนอัตราค่าเช่าในปี 2564 ด้วยการคงอัตราค่าเช่าเท่ากับอัตราค่าเช่าเดิมในปี 2563 และการปรับอัตราค่าเช่าใหม่ในปี 2565-2568 โดยลดเหลือเพียงร้อยละ 2 ต่อปีดังกล่าว เป็นการลดและทยอยปรับค่าเช่าในแต่ละปี ซึ่ง กนอ.ได้พิจารณาแล้วว่าจะเป็นการช่วยเพิ่มศักยภาพให้กับผู้ประกอบการในนิคมอุตสาหกรรมให้สามารถดําเนินธุรกิจได้อย่างต่อเนื่อง รวมถึงลดปัญหาการเลิกประกอบกิจการอันจะส่งผลกระทบโดยตรงต่อการจ้างงาน และธุรกิจต่อเนื่องอย่างหลีกเลี่ยงไม่ได้ในภาวะเศรษฐกิจปัจจุบัน
“กนอ.เชื่อมั่นว่าในอนาคตแนวโน้มเศรษฐกิจของประเทศจะกลับมาเป็นปกติและฟื้นตัวโดยเร็ว เนื่องจากภาคอุตสาหกรรมยังคงเป็นกลไกหลักในการขับเคลื่อนเศรษฐกิจของประเทศ”ผู้ว่าการ กนอ.กล่าวปิดท้าย.
รัฐบาลไทย-ข่าวทำเนียบรัฐบาล-ผู้ช่วยรมว.วธ.เข้าเยี่ยมชมผลการดำเนินงานและนิทรรศการ ผลิตภัณฑ์ท้องถิ่นชุมชนคุณธรรมน้อมนำหลักปรัชญาของเศรษฐกิจพอเพียง ขับเคลื่อนด้วยพลังบวร จังหวัดสุรินทร์
วันจันทร์ที่ 15 มีนาคม 2564
ผู้ช่วยรมว.วธ.เข้าเยี่ยมชมผลการดําเนินงานและนิทรรศการ ผลิตภัณฑ์ท้องถิ่นชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร จังหวัดสุรินทร์
ผู้ช่วยรมว.วธ.เข้าเยี่ยมชมผลการดําเนินงานและนิทรรศการ ผลิตภัณฑ์ท้องถิ่นชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร จังหวัดสุรินทร์
วันที่ ๑๓ มีนาคม ๒๕๖๔ เวลา ๑๒.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เดินทางเข้าเยี่ยมชมผลการดําเนินงานและนิทรรศการ ผลิตภัณฑ์ท้องถิ่นชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร จังหวัดสุรินทร์ เยี่ยมชมผลงาน"Steet art จากสังกะสี" กลุ่มศิลปกรรมสุรินทร์และเยาวชน จากโครงการสร้างสรรค์งานศิลป์ สุรินทร์ถิ่นศิลปะ และเยี่ยมชมพิพิธภัณฑ์โลกของช้าง ในคชศึกษา Elephant World และ โครงการคชอาณาจักร จังหวัดสุรินทร์โดยมี นายนราธร ศรประสิทธิ์ รองผู้ว่าราชการจังหวัดสุรินทร์ นายโกวิท ผกามาศ ผู้ตรวจราชการกระทรวงวัฒนธรรม นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ตัวแทนหน่วยงานที่เกี่ยวข้อง แขกผู้มีเกียรติ พี่น้องประชาชนจังหวัดสุรินทร์และจังหวัดใกล้เคียง นักท่องเที่ยว นักเรียน นักศึกษา และสื่อมวลชน ณ ชุมชนคุณธรรมฯบ้านหนองบัว ตําบลกระโพ อําเภอท่าตูม จังหวัดสุรินทร์
รัฐบาลไทย-ข่าวทำเนียบรัฐบาล-รมว.วธ. และประธานคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร เป็นประธานการประชุมร่วมระหว่างผู้บริหารวธ.
วันพุธที่ 10 มีนาคม 2564
รมว.วธ. และประธานคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร เป็นประธานการประชุมร่วมระหว่างผู้บริหารวธ.
รมว.วธ. และประธานคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร เป็นประธานการประชุมร่วมระหว่างผู้บริหารวธ. และคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร
วันที่ ๑๐ มีนาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม และนายไชยา พรหมา ประธานคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร เป็นประธานการประชุมร่วมระหว่าง ผู้บริหารระดับสูงกระทรวงวัฒนธรรม และคณะกรรมาธิการศึกษาการจัดทําและติดตามการบริหารงบประมาณ สภาผู้แทนราษฎร โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม คณะกรรมาธิการฯ ผู้บริหารส่วนราชการและองค์การมหาชนในสังกัดกระทรวงวัฒนธรรม เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม รับสมัครสอบคัดเลือกบุลคลพลเรือนเข้ารับราชการเป็นข้าราชการ และจ้างงานเป็นพนักงานราชการ ประจำปี 2564
วันพุธที่ 10 มีนาคม 2564
สํานักงานปลัดกระทรวงกลาโหม รับสมัครสอบคัดเลือกบุลคลพลเรือนเข้ารับราชการเป็นข้าราชการ และจ้างงานเป็นพนักงานราชการ ประจําปี 2564
จํานวน 67 อัตรา สามารถสอบถามข้อมูลเพิ่มเติมได้ที่ 02 226 1397
รัฐบาลไทย-ข่าวทำเนียบรัฐบาล-นฤมล ร่วมชื่นชมเยาวชนไทย เนื่องในวันสตรีสากล
วันจันทร์ที่ 8 มีนาคม 2564
นฤมล ร่วมชื่นชมเยาวชนไทย เนื่องในวันสตรีสากล
- -
เมื่อวานนี้ (วันที่ 7 มีนาคม 2563) ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมงานเนื่องในโอกาสวันสตรีสากล ร่วมกับคณะเอกอัครราชทูตหญิงและผู้นําหญิงขององค์กรภายใต้สหประชาชาติ (UN) รวมถึงมอบใบประกาศให้แก่ผู้ชนะการประกวด “Ambassador for a Day Contest” โดยมี H.E. Mrs. Helene Budliger Artieda, Ambassador of Switzerland ให้เกียรติต้อนรับ ณ ทําเนียบเอกอัครราชฑูตสวิตเซอร์แลนด์ประจําประเทศไทย
ศาสตราจารย์ นฤมล กล่าวว่า การร่วมงานในครั้งนี้ ได้ร่วมมอบใบประกาศและเฉลิมฉลองให้แก่ผู้ชนะการประกวดวิดีโอสั้นเกี่ยวกับมุมมองประเด็นทางสังคม ซึ่งเป็นกิจกรรมของสถานเอกอัครราชทูตแคนาดา ประจําประเทศไทย ร่วมกับ เครือข่ายเอกอัครราชทูตและผู้นําสตรีขององค์กรสหประชาชาติในประเทศไทย ที่ได้เปิดโอกาสให้นิสิตนักศึกษาชาวไทยอายุระหว่าง 18 – 25 ปี ได้แสดงออกมุมมองเกี่ยวกับปัญหาหรือเรื่องราวที่ส่งผลกระทบต่อผู้หญิงและเด็กในสังคม พร้อมอธิบายการเข้าไปมีส่วนร่วมหรือดําเนินการช่วยเหลือในสถานการณ์นั้น ๆ รวมถึงให้แนวทางการสนับสนุนในการแก้ไขสถานการณ์ที่เกิดขึ้น
รมช.แรงงาน กล่าวเพิ่มเติมว่า ขอแสดงความยินดีกับนักศึกษาที่ได้รับคัดเลือกทั้ง 25 คน ที่จะได้ทําหน้าที่เป็น Ambassador for a Day รวมถึงได้เรียนรู้ประสบการณ์ทางการทูตในระดับสูง เข้าร่วมประชุม และทํากิจกรรมอื่น ๆ ของสถานทูตร่วมกับสํานักงานสหประชาชาติ ซึ่งถือว่าเป็นกลุ่มคนรุ่นใหม่ที่มีบทบาทสําคัญในการสนับสนุน เพื่อร่วมแก้ไขปัญหาทางสังคมที่ส่งผลกระทบต่อผู้หญิงและเด็กในสังคมต่อไป
รัฐบาลไทย-ข่าวทำเนียบรัฐบาล-นฤมล ร่วมทัพถก เร่งติดตามการแก้ไขปัญหาคนจน
วันอังคารที่ 9 มีนาคม 2564
นฤมล ร่วมทัพถก เร่งติดตามการแก้ไขปัญหาคนจน
- -
วันที่ 9 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมการประชุมคณะอนุกรรมการประสานงานเร่งรัดติดตามการแก้ไขปัญหาของสมัชชาคนจน ครั้งที่ 1/2564 ณ ห้องประชุม 109 ชั้น 1 ทําเนียบรัฐบาล เพื่อร่วมพิจารณาประเด็นข้อเรียกร้องของสมัชชาคนจนที่เสนอต่อคณะอนุกรรมการฯ เพื่อพิจารณาเร่งรัดติดตามการแก้ไขปัญหาเป็นกรณีเร่งด่วน
ศาสตราจารย์ นฤมล กล่าวว่า ตามที่รัฐบาลโดยการนําของพลเอก ประยุทธ์ จันทร์โอชา นายกรัฐมนตรี ได้จัดทําบันทึกข้อตกลงและทําความเข้าใจระหว่างรัฐบาลกับสมัชชาคนจน และได้มีการแต่งตั้งคณะอนุกรรมการประสานงานเร่งรัดติดตามการแก้ไขปัญหาของสมัชชาคนจน (สคจ.) โดยมีพลเอก ประวิตร วงษ์สุวรรณ รองนายกรัฐมนตรี เป็นประธานกรรมการ ซึ่งได้ทําหน้าที่อํานวยการ เร่งรัดการดําเนินงาน และติดตามการแก้ไขปัญหาของสมัชชาคนจนมาอย่างต่อเนื่อง แต่ยังมีข้อเรียกร้องจาก สคจ. ว่า การแก้ไขปัญหายังมีความล่าช้า ทําให้เกษตรกรรายย่อยที่เป็นสมาชิกชอง สคจ. ต้องเผชิญความยากจนอย่างต่อเนื่องยาวนาน และมีการดํารงชีวิตที่ยากลําบาก โดยเฉพาะในช่วงที่มีการระบาดของโควิด-19 สภาพปัญหายิ่งทวีความรุนแรงเพิ่มมากขึ้น การประชุมในวันนี้จึงเป็นการติดตามและแก้ไขปัญหาอย่างเร่งด่วน เพื่อให้พี่น้องประชาชนมีชีวิตความเป็นอยู่ที่ดีขึ้น และได้รับการช่วยเหลือจากรัฐบาลเพื่อให้หลุดพ้นจากความยากจน
รมช.แรงงาน กล่าวเพิ่มเติมว่า การประชุมในครั้งนี้มีประเด็นที่ต้องพิจารณาและเร่งแก้ไขปัญหา ประกอบด้วย การเสนอบันทึกความเข้าใจระหว่างรัฐบาลกับสมัชชาคนจน เพื่อกําหนดแนวทางในการบรรเทาปัญหาความเดือดร้อนของสมัชชาคนจน จํานวน 15 กรณีปัญหา เพื่อขอความเห็นชอบจากคณะรัฐมนตรีและให้หน่วยงานราชการที่เกี่ยวข้องนําไปปฏิบัติตามมติคณะรัฐมนตรี รวมถึงปัญหาตัดโค่นต้นยางพาราในพื้นที่จังหวัดตรัง จังหวัดพัทลุง และจังหวัดนครศรีธรรมราช การประกาศเขตห้ามล่าสัตว์ป่ากุดทิง จังหวัดบึงกาฬ ข้อเสนอโครงการแก้ไขปัญหาผลกระทบจากนโยบายของรัฐ และฟื้นฟูเศรษฐกิจ และชุมชนชนบทของสมัชชาคนจน ปัญหาที่ราชพัสดุหนองน้ําขุ่น จังหวัดขอนแก่น และปัญหาโครงการฝายหัวนา จังหวัดศรีสะเกษ ทั้งนี้จะได้เร่งประสานงาน หารือความร่วมมือกับหน่วยงานที่เกี่ยวข้อง เพื่อให้เกิดการแก้ไขปัญหาที่เป็นรูปธรรม ครอบคลุมรอบด้าน ตอบสนองต่อปัญหาอย่างแท้จริง และสร้างความยั่งยืนในระยะยาวต่อไป
“ขอให้มั่นใจว่ารัฐบาลพร้อมให้ความช่วยเหลือและสนับสุนนการดําเนินการแก้ไขปัญหาที่เกิดขึ้นอย่างเต็มที่ เพื่อแก้ปัญหาความยากจนที่เกิดจากผลกระทบนโยบายภาครัฐ ซึ่งในส่วนของกรมพัฒนาฝีมือแรงงาน กระทรวงแรงงาน พร้อมให้การสนับสนุนด้านการพัฒนาทักษะอาชีพ ให้สามารถสร้างอาชีพ สร้างรายได้ สามารถรับมือกับสถานการณ์ที่เปลี่ยนแปลงไปอย่างรวดเร็ว และร่วมเป็นส่วนหนึ่งในการฟื้นฟู สร้างความแข็งแกร่งแก่ระบบเศรษฐกิจฐานรากต่อไป” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-ไทย - ปากีสถาน ลงนามความร่วมมือด้านการป้องกันประเทศร่วมกัน
วันศุกร์ที่ 5 มีนาคม 2564
ไทย - ปากีสถาน ลงนามความร่วมมือด้านการป้องกันประเทศร่วมกัน
ไทย - ปากีสถาน ลงนามความร่วมมือด้านการป้องกันประเทศร่วมกัน
ไทย - ปากีสถาน ลงนามความร่วมมือด้านการป้องกันประเทศร่วมกัน
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ​ 5 มี.ค.64, 1400 ​ ​ พล.อ.ณัฐ​ อินทรเจริญ ปล.กห. ได้ให้การต้อนรับ​การเข้าเยี่ยมคํานับของ นาย​ อะศิม​ อิฟติคัร อะห์มัด (Asim Iftikhar Ahmad)​ ออท.สาธารณรัฐอิสลามปากีสถาน​ (ปากีสถาน​)​/ไทย และ​ลงนามในบันทึกความเข้าใจ​ (MOU) ว่าด้วยความร่วมมือด้านการป้องกันประเทศระหว่างกัน ณ ศาลาว่าการกลาโหม
ทั้งสองฝ่ายได้ชื่นชมความสัมพันธ์ระหว่างสองประเทศที่มีมาอย่างต่อเนื่องยาวนาน เกือบ 70 ปี โดยเฉพาะความร่วมมือทางทหาร ผ่านการฝึกและศึกษา
พล.อ.ณัฐ’ ได้กล่าวขอบคุณปากีสถาน ที่ส่งกําลังพลเข้าร่วมฝึก ศึกษาและร่วมสังเกตการณ์ การฝึก Cobra Gold​ 2020 รวมทั้งสนับสนุนผู้ประกอบการเข้าร่วมงาน Defense​ & Security 2019​ ที่ผ่านมา พร้อมชื่นชมความก้าวหน้าและศักยภาพของปากีสถาน​ในด้านอุตสาหกรรม​ป้องกัน​ประเทศ​ ซึ่งไทยพร้อมร่วมมือและพัฒนาร่วมกัน
นาย​ อะศิม​‘ กล่าวแสดงความขอบคุณและย้ําว่าปากีสถาน ยินดีและพร้อมให้การสนับสนุนทางทหารร่วมกัน ทั้งการฝึก การศึกษา การปฏิบัติ​การรักษาสันติภาพ​ รวมทั้งความร่วมมือด้านอุตสาหกรรม​ป้องกัน​ประเทศ​ และเชื่อมั่นว่า จะสามารถดํารงความต่อเนื่องกิจกรรมความร่วมมือทางทหารในทุกระดับหลังสถานการณ์ COVID-19 ดีขึ้น
ต่อจากนั้น ปล.กห.และ ออท.ปากีสถาน ได้ลงนามบันทึกความเข้าใจว่าด้วยความร่วมมือด้านการป้องกันประเทศระหว่าง รัฐบาลแห่งราชอาณาจักรไทยกับรัฐบาลแห่งสาธารณรัฐอิสลามปากีสถาน เพื่อเสริมสร้าง​และขยาย​ขอบเขต​ความร่วมมือทางทหาร ความร่วมมือ​ด้านความมั่นมั่นคงและการป้องกันประเทศ รวมทั้งความร่วมมือการปฏิบัติการบรรเทาภัยพิบัติร่วมกัน ซึ่งจะเป็นการยกระดับความสัมพันธ์ระหว่างสองประเทศให้แน่นแฟ้นและเป็นรูปธรรมมากขึ้นต่อไป
รัฐบาลไทย-ข่าวทำเนียบรัฐบาล-ปลัดวธ.ตรวจเยี่ยมและให้กำลังใจผู้บริหาร ข้าราชการ กลุ่มพิธีการศพที่ได้รับพระราชทาน สำนักงานวัฒนธรรมจังหวัดอุดรธานี
วันเสาร์ที่ 20 มีนาคม 2564
ปลัดวธ.ตรวจเยี่ยมและให้กําลังใจผู้บริหาร ข้าราชการ กลุ่มพิธีการศพที่ได้รับพระราชทาน สํานักงานวัฒนธรรมจังหวัดอุดรธานี
ปลัดวธ.ตรวจเยี่ยมและให้กําลังใจผู้บริหาร ข้าราชการ กลุ่มพิธีการศพที่ได้รับพระราชทาน สํานักงานวัฒนธรรมจังหวัดอุดรธานี
วันที่ ๑๙ มีนาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม พร้อมคณะผู้บริหารกระทรวงวัฒนธรรม ตรวจเยี่ยมและให้กําลังใจผู้บริหาร ข้าราชการ กลุ่มพิธีการศพที่ได้รับพระราชทาน สํานักงานวัฒนธรรมจังหวัดอุดรธานี โดยมีนายธีทัต พิมพา วัฒนธรรมจังหวัดอุดรธานี นางรวงทอง พลธิราช วัฒนธรรมจังหวัดเลย นายวิสูตร ดวงสิมา วัฒนธรรมจังหวัดบึงกาฬ ผู้บริหาร ข้าราชการ กลุ่มพิธีการศพที่ได้รับพระราชทานให้การต้อนรับ
รัฐบาลไทย-ข่าวทำเนียบรัฐบาล-รมข.ธรรมนัส ลงพื้นที่ตรวจติดตาม การสร้างโครงการประตูระบายน้ำเขาชนกัน จังหวัดนครสวรรค์
วันศุกร์ที่ 19 มีนาคม 2564
รมข.ธรรมนัส ลงพื้นที่ตรวจติดตาม การสร้างโครงการประตูระบายน้ําเขาชนกัน จังหวัดนครสวรรค์
รมข.ธรรมนัส ลงพื้นที่ตรวจติดตาม การสร้างโครงการประตูระบายน้ําเขาชนกัน จังหวัดนครสวรรค์ แก้ปัญหาการขาดแคลนน้ําในช่วงฤดูแล้ง และช่วยบรรเทาอุทกภัยที่เกิดขึ้นเป็นประจําทุกปี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ลงพื้นที่ตรวจติดตามการสร้างโครงการประตูระบายน้ําเขาชนกัน จังหวัดนครสวรรค์ ณ โครงการประตูระบายน้ําเขาชนกัน อ.แม่วงก์ จ.นครสวรรค์ ว่า โครงการประตูระบายน้ําเขาชนกัน เป็นการก่อสร้างประตูระบายน้ํา และอาคารประกอบพร้อมส่วนประกอบอื่น มีประตูระบายน้ําขนาด 7 ช่อง พื้นที่รับประโยชน์ 10,000 ไร่ เพื่อสนับสนุนด้านการเกษตร ด้านอุปโภคบริโภค และบรรเทาปัญหาอุทกภัย
จากการที่ลุ่มน้ําสะแกกรังประสบปัญหาการขาดแคลนน้ําทั้งการอุปโภคบริโภค และการเพาะปลูกในเขตอ.แม่วงก์ อ.แม่เปิ่น อ.ลาดยาว จ.นครสวรรค์ และอ.สว่างอารมณ์ อ.ทัพทัน อ.เมือง จ.อุทัยธานี รวมทั้งปัญหาน้ําท่วมตอนล่าง และพื้นที่ลุ่มริมลําน้ําในเขต อ.ลาดยาว อ.ชุมตําบง จ.นครสวรรค์ และอ.ทัพทัน อ.สว่างอารมณ์ จ.อุทัยธานี ทั้งนี้พื้นที่ประสบปัญหาส่วนใหญ่ จะอยู่ในพื้นที่ลุ่มแม่น้ําวงก์และสะแกกรังตอนล่าง เนื่องจากยังไม่มีที่เก็บกักน้ําเพียงพอในการเก็บกักน้ําหลากในฤดูฝน เพื่อนํามาใช้ในช่วงฤดูแล้ง และเหตุการณ์อุกทกภัย ที่จะสร้างความเสียหายต่อทรัพย์สินและผลผลิตทางการเกษตรของประชาชนอย่างมากเป็นประจําทุกปี และมีแนวโน้มมากขึ้นในอนาคต ก่อให้เกิดความเสียหายมากและกว้างขว้างในทุกภาคส่วน โดยเฉพาะอุทกภัยในปี 2554 และเหตุการณ์ภัยแล้ง 2558 สร้างความเสียหายให้กับพื้นที่เกษตรกรรม ชุมชนที่อยู่อาศัย พาณิชยกรรม และการท่องเที่ยว
ร้อยเอก ธรรมนัส กล่าวว่า จากโครงการประตูระบายน้ําเขาชนกันนี้ จะทําให้เกิดผลประโยชน์ ทั้งทางด้านการเกษตร เนื่องมาจากการเพิ่มขึ้นของผลผลิต ที่เกิดจากการมีน้ําใช้อย่างเพียงพอ และเปลี่ยนแปลงการปลูกพืชที่สร้างรายได้แก่ครัวเรือนในฤดูแล้ง ช่วยบรรเทาอุทกภัยในพื้นที่อําเภอลาดยาว จังหวัดนครสวรรค์ ประชาชนในพื้นที่จะมีน้ําอุปโภค – บริโภค อย่างเพียงพอ
รัฐบาลไทย-ข่าวทำเนียบรัฐบาล-เปิดสถิติ คนไทยใช้บริการจัดหางานกับหน่วยงานรัฐพุ่ง 50%
วันอังคารที่ 2 มีนาคม 2564
เปิดสถิติ คนไทยใช้บริการจัดหางานกับหน่วยงานรัฐพุ่ง 50%
...
การให้บริการจัดหางาน
ถือเป็นอีกหนึ่งนโยบายของรัฐบาล
เพื่อส่งเสริมการมีงานทําให้แก่ประชาชนที่ต้องการหางานทํา
หรือต้องการเปลี่ยนงาน มีอาชีพ มีรายได้ที่เหมาะสม
นายจ้าง/สถานประกอบการที่ประสงค์รับคนเข้าทํางาน
สามารถเข้าถึงข้อมูลและบริการของกรมการจัดหางาน
โดยไม่ต้องเสียค่าใช้จ่ายแต่อย่างใด
.
โดยมีช่องทางการให้บริการหลากหลาย ทั้งระบบออนไลน์
ที่เว็บไซต์ smartjob.doe.go.th หรือ www.ไทยมีงานทํา .com
รวมถึงการให้บริการ ณ สํานักงานจัดหางานจังหวัดทั่วประเทศ
และสํานักงานจัดหางานกรุงเทพมหานครพื้นที่ 1 - 10
.
ล่าสุด กระทรวงแรงงาน เปิดเผยสถิติการใช้บริการจัดหางาน
ในช่วง ต.ค. 63 – ม.ค. 64 พบว่า
มีผู้ใช้บริการจัดหางาน ณ สํานักงานฯ และผ่านเว็บไซต์เพิ่มมากขึ้น ดังนี้
.
• มีผู้ลงทะเบียนสมัครงาน 67,017 คน
เพิ่มขึ้นจากช่วงเดียวกันของปีก่อน ร้อยละ 56
• นายจ้าง/สถานประกอบการ ประกาศตําแหน่งงานว่าง 111,451 อัตรา
เพิ่มขึ้นจากช่วงเดียวกันของปีก่อน ร้อยละ 26
• มีผู้สมัครงานได้รับการบรรจุงาน 107,492 คน
เพิ่มขึ้นจากช่วงเดียวกันของปีก่อน ร้อยละ 33
.
โดยในเดือนม.ค. 64 ที่ผ่านมา
มีผู้สมัครงานได้รับการบรรจุงาน 22,887 คน
.
ถือเป็นอีกเรื่องดี ๆ ที่นอกจากนายจ้าง
จะได้คนทํางานที่มีคุณสมบัติตรงความต้องการแล้ว
ผู้สมัครงานยังมีโอกาสได้งานที่เร็วขึ้น
ช่วยลดระยะเวลา และค่าใช้จ่ายต่าง ๆ อีกด้วย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การขยายระยะเวลาการลงทะเบียนเข้าร่วมโครงการเราชนะสำหรับประชาชนกลุ่มผู้ที่ต้องการความช่วยเหลือเป็นพิเศษ (กลุ่มผู้ไม่มีสมาร์ทโฟน)
วันอังคารที่ 16 มีนาคม 2564
การขยายระยะเวลาการลงทะเบียนเข้าร่วมโครงการเราชนะสําหรับประชาชนกลุ่มผู้ที่ต้องการความช่วยเหลือเป็นพิเศษ (กลุ่มผู้ไม่มีสมาร์ทโฟน)
การขยายระยะเวลาเปิดรับลงทะเบียนเข้าร่วมโครงการเราชนะ กลุ่มผู้ไม่มีสมาร์ทโฟน ระหว่างวันที่ 8 – 26 มีนาคม 2564 ประชาชนที่ลงทะเบียนเข้าร่วมโครงการฯ ในช่วงเวลาดังกล่าว จะทราบผลการคัดกรองคุณสมบัติได้ตั้งแต่วันที่ 5 เมษายน 2564 เป็นต้นไป
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าเกี่ยวกับการขยายระยะเวลาเปิดรับลงทะเบียนเข้าร่วมโครงการเราชนะ (โครงการฯ) สําหรับประชาชนกลุ่มผู้ที่ต้องการความช่วยเหลือเป็นพิเศษ (กลุ่มผู้ไม่มีสมาร์ทโฟน) ระหว่างวันที่ 8 – 26 มีนาคม 2564 ว่า ประชาชนที่ลงทะเบียนเข้าร่วมโครงการฯ ในช่วงเวลาดังกล่าว จะทราบผลการคัดกรองคุณสมบัติได้ตั้งแต่วันที่ 5 เมษายน 2564 เป็นต้นไป โดยผู้ผ่านการคัดกรองคุณสมบัติจะได้รับการโอนวงเงินสิทธิ์ จํานวน 7,000 บาท และสามารถใช้จ่ายวงเงินสิทธิ์ผ่านบัตรประชาชนแบบอเนกประสงค์ (Smart Card) ได้ที่ผู้ประกอบการร้านค้าหรือผู้ให้บริการที่เข้าร่วมโครงการฯ ตั้งแต่วันที่ 9 เมษายน – 31 พฤษภาคม 2564 โดยประชาชนที่ประสงค์จะลงทะเบียนเข้าร่วมโครงการฯ สามารถแจ้งเจ้าหน้าที่ในท้องที่เพื่อดําเนินการประสานการจัดหน่วยรับลงทะเบียนเคลื่อนที่ หรือติดต่อที่สาขาหรือจุดให้บริการเคลื่อนที่ของธนาคารกรุงไทย จํากัด (มหาชน) (ธนาคารกรุงไทยฯ) ธนาคารเพื่อการเกษตรและสหกรณ์การเกษตร และธนาคารออมสิน ทั้งนี้ ประชาชนกลุ่มดังกล่าวต้องพิสูจน์และยืนยันตัวตนโดยการเสียบบัตรประจําตัวประชาชนอเนกประสงค์ (Dip Chip) ผ่านเครื่องรูดบัตรอิเล็กทรอนิกส์ (Electronic Data Capture หรือ EDC) พร้อมกําหนดรหัส (PIN Code) ที่สาขาหรือจุดบริการเคลื่อนที่ของธนาคารกรุงไทยฯ ก่อน จึงจะสามารถใช้จ่ายวงเงินสิทธิ์ผ่านบัตรประจําตัวประชาชนแบบอเนกประสงค์ได้
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯ ณ วันที่ 16 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 50,182 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.6 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 68,139 ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 2,494 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.3 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 120,815 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-การประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร
วันพุธที่ 17 มีนาคม 2564
การประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร
ปลัดกอบชัยฯ  เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร
วันนี้ (17 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะอนุกรรมการส่งเสริมอุตสาหกรรมและผู้ประกอบการผลิตภัณฑ์สมุนไพร ครั้งที่ 1/2564 โดยในที่ประชุมได้ร่วมหารือเกี่ยวกับแผนการส่งเสริมอุตสาหกรรมและผู้ประกอบการผลิตภัณฑ์สมุนไพร การส่งเสริมการผลิต/การสกัดสมุนไพรให้ได้มาตรฐานระดับสากล การสร้างความเข้มแข็ง คลัสเตอร์ ผลิตภัณฑ์สมุนไพร เพื่อเพิ่มขีดความสามารถในการแข่งขัน โดยมี พร้อมด้วยนางวรวรรณ ชิตอรุณ รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม คณะกรรมการฯ จากหน่วยงานต่างๆ อาทิ กรมส่งเสริมอุตสาหกรรม สํานักงานเศรษฐกิจอุตสาหกรรม กรมวิทยาศาสตร์บริการ กรมพัฒนาชุมชน กรมวิทยาศาสตร์การแพทย์ สํานักงานคณะกรรมการอาหารและยา กรมการแพทย์แผนไทยและการแพทย์ทางเลือกและผู้ที่เกี่ยวข้อง  เข้าร่วมประชุม ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดกอบชัยฯ นำคณะลงพื้นที่ตรวจเยี่ยมโรงงานผลิตสินค้าแปรรูปเกษตร ประเภทมะเขือเทศ ผัก และผลไม้แปรรูปชนิดอื่นๆ ภายใต้ตราสินค้า “บัคเลน” จ.หนองคาย
วันจันทร์ที่ 8 มีนาคม 2564
ปลัดกอบชัยฯ นําคณะลงพื้นที่ตรวจเยี่ยมโรงงานผลิตสินค้าแปรรูปเกษตร ประเภทมะเขือเทศ ผัก และผลไม้แปรรูปชนิดอื่นๆ ภายใต้ตราสินค้า “บัคเลน” จ.หนองคาย
นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะลงพื้นที่ตรวจเยี่ยมโรงงานผลิตสินค้าแปรรูปเกษตร ประเภทมะเขือเทศ ผัก และผลไม้แปรรูปชนิดอื่นๆ ภายใต้ตราสินค้า “บัคเลน” จ.หนองคาย
วันนี้ (5 มีนาคม 2564) เวลา 10.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย นําคณะลงพื้นที่ตรวจเยี่ยมบริษัท ศรีเชียงใหม่อุตสาหกรรม จํากัด อําเภอศรีเชียงใหม่ จังหวัดหนองคาย ประกอบกิจการโรงงานผลิตสินค้าแปรรูปเกษตร ประเภทมะเขือเทศ ผัก และผลไม้แปรรูปชนิดอื่นๆ ภายใต้ตราสินค้า “บัคเลน” นอกจากนี้บริษัทฯ ยัง เป็นผู้ผลิตและรับจ้างผลิตสินค้า (OEM) อาหาร เครื่องดื่ม และอาหารเสริมสําหรับเด็ก โดยมีนวัตกรรมการเก็บรักษาคุณภาพของอาหารที่ยาวนาน บรรจุในบรรจุภัณฑ์ที่หลากหลายรูปแบบ มีสายการผลิตที่รองรับในหลากหลายกลุ่ม ไม่ว่าจะเป็นเนื้อสัตว์ อาหารทะเล ผักผลไม้ ซุป เครื่องดื่ม และอาหารเสริมสําหรับเด็ก พร้อมทีมวิจัยและพัฒนาด้วยนวัตกรรม เพิ่มมูลค่าให้ผลิตภัณฑ์ โดยบริษัทฯ ได้รับการสนับสนุนจากกระทรวงอุตสาหกรรม ภายใต้โครงการกองทุนพัฒนาเอสเอ็มอีตามแนวประชารัฐ เพื่อซื้อเครื่องจักรเพิ่มศักยภาพในการผลิต ทั้งนี้ผู้ประกอบการได้มีการนํานวัตกรรมที่ทันสมัยมาใช้ในกระบวนการผลิต และปลัดกระทรวงอุตสาหกรรม ได้มอบหมายให้ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาหนองคาย เข้ามาหารือเกี่ยวกับกองทุนเพื่อช่วยเหลือกิจการต่อไป
โดยมีนางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายณัฐ อารีกุล อุตสาหกรรมจังหวัดหนองคาย นายพัตทอง กิตติวัฒน์ อุตสาหกรรมจังหวัดขอนแก่น นายติณห์ เจริญใจ ผู้อํานวยการศูนย์ส่งเสริมอุตสาหกรรมภาคที่ 4 นายพิชิต มิทราวงศ์ ผู้ช่วยกรรมการผู้จัดการ SME D Bank ร่วมลงพื้นที่ และมีนายศักดิ์ชัย อุ่นจิตติกุล กรรมการผู้จัดการบริษัทฯ ให้การต้อนรับ #กระทรวงอุตสาหกรรม #prindustrymoi #SMEDBank #เกษตรแปรรูป
รัฐบาลไทย-ข่าวทำเนียบรัฐบาล-นายกฯ มั่นใจ “เกษตรผลิต-พาณิชย์ตลาด” ดันส่งออกเกษตรโตสวนทาง เกษตรกรรายได้เพิ่ม
วันศุกร์ที่ 5 มีนาคม 2564
นายกฯ มั่นใจ “เกษตรผลิต-พาณิชย์ตลาด” ดันส่งออกเกษตรโตสวนทาง เกษตรกรรายได้เพิ่ม
นายกฯ มั่นใจ “เกษตรผลิต-พาณิชย์ตลาด” ดันส่งออกเกษตรโตสวนทาง เกษตรกรรายได้เพิ่ม
วันที่ 5 มี.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า ภายใต้สถานการณ์โควิด 19 ที่กระทบเศรษฐกิจทั่วโลก ทําให้ตัวเลขการส่งออกของทุกประเทศลดลง แต่ภาคการเกษตรของไทย โดยเฉพาะการส่งออกผลไม้สดในปีที่ผ่านมา มีการขยายตัวเพิ่มขึ้นจากปีก่อน 15.4% ปริมาณ 1.64 แสนตัน มูลค่า 104,258 ล้านบาท สวนทิศทางการส่งออกในภาพรวมที่ติดลบ 6% ทั้งนี้สืบเนื่องจากคุณภาพของสินค้าเกษตรไทย ภาคเอกชนที่มีศักยภาพ และการใช้โมเดล “เกษตรผลิต-พาณิชย์ตลาด” ของกระทรวงเกษตรและสหกรณ์ร่วมกับกระทรวงพาณิชย์ ที่เป็นการปูทางเรื่องตลาดต่างประเทศให้แก่ภาคเอกชน โดยมุ่งเป้าการขยายตลาด เจาะตลาด เพิ่มช่องทางการตลาดทั้งออนไลน์และออฟไลน์ ให้สอดคล้องกับรสนิยมผู้บริโภค และด้านการผลิตต้องให้ตรงกับความต้องการทั้งเรื่องคุณภาพและความปลอดภัย
ทั้งนี้ นายกรัฐมนตรี พล.อ.ประยุทธ์ จัทร์โอชา มีความพึงพอใจอย่างมากต่อผลการดําเนินการที่ทั้งสองกระทรวงร่วมกันผลักดันโมเดลดังกล่าวจนเกิดผลอย่างเป็นรูปธรรม ซึ่งนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้รายงานต่อนายกฯว่ า ได้สั่งการให้ทูตพาณิชย์ทั้ง 58 แห่ง ใน 43 ประเทศทั่วโลก เร่งประเมินความต้องการของตลาดและสถานการณ์การส่งออกที่จะช่วยหนุนรายได้เข้าประเทศ ตั้งเป้าหมายการส่งออกรายประเทศและรายสินค้า ต้องขยายตัว หรือเติบโตที่ 4% พร้อมนี้ต้องรุกตลาดอีคอมเมิร์ซ จับมือแพลตฟอร์มพันธมิตรออนไลน์ กระจายสินค้าไทยไปสู่ตลาดใหญ่ ๆ สําคัญของโลก เช่น อินเดีย สหรัฐอเมริกา และจีน ผลักดันให้ไทยให้เป็นศูนย์กลางสินค้าเกษตรและอาหารคุณภาพของโลกส่วนทางด้านนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ให้ข้อมูลเพิ่มเติมว่า ทางกระทรวงฯ ได้ขับเคลื่อนแบบองค์รวม พัฒนาระบบผลิตจนถึงผู้บริโภคด้วยนโยบาย “เกษตรปลอดภัย อาหารปลอดภัย” สร้างความเชื่อมั่นผู้บริโภคด้วยมาตรฐาน GAP GMP เป็นต้น และล่าสุดได้มีการขยายความร่วมมือกับจีน ซึ่งจะสามารถส่งออกผลไม้ไปจีนได้ไม่น้อยกว่า 7 หมื่นล้านบาท
นางสาวรัชดา กล่าวด้วยว่า นายกรัฐมนตรีเน้นย้ําเรื่องการทํางานแบบบูรณาการ ไม่ว่าจะปัญหาเศรษฐกิจหรือปัญหาสังคม เพียงหน่วยงานเดียวหรือภาครัฐฝ่ายเดียวไม่สามารถแก้ไขปัญหาให้ลุล่วงได้สมบูรณ์ การทํางานเป็นทีมประเทศไทย รัฐ-เอกชน-ประชาชน จะทําให้ประเทศมีความเจริญก้าวหน้า โมเดล “เกษตรผลติด-พาณิชย์ตลาด” เป็นอีกหนึ่งตัวอย่างของการทํางานอย่างบูรณาการจากต้นน้ําสู่ปลายน้ํา ซึ่งผลประโยชน์สุดท้ายก็จะเกิดแก่ประชาชน-เกษตรกร ที่จะมีรายได้ที่เพิ่มขึ้น
รัฐบาลไทย-ข่าวทำเนียบรัฐบาล-ปลัดกอบชัยฯ ให้อุตสาหกรรมจังหวัดอุทัยธานี เข้าพบ เพื่อประชาสัมพันธ์ผลิตภัณฑ์ชุมชนและผลไม้
วันจันทร์ที่ 8 มีนาคม 2564
ปลัดกอบชัยฯ ให้อุตสาหกรรมจังหวัดอุทัยธานี เข้าพบ เพื่อประชาสัมพันธ์ผลิตภัณฑ์ชุมชนและผลไม้
ปลัดกอบชัยฯ ให้อุตสาหกรรมจังหวัดอุทัยธานี เข้าพบ เพื่อประชาสัมพันธ์ผลิตภัณฑ์ชุมชนและผลไม้
วันนี้ (8 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม และนางวรวรรณ ชิตอรุณ รองปลัดกระทรวงอุตสาหกรรม ให้นางไพรินทร์ กันทะวงษ์ อุตสาหกรรมจังหวัดอุทัยธานี เข้าพบ เพื่อประชาสัมพันธ์ผลิตภัณฑ์ชุมชนและผลไม้ อาทิ มะม่วง มะยงชิต จากจังหวัดอุทัยธานี เพื่อช่วยเหลือเกษตรกรและวิสาหกิจชุมชน โดยจะจัดจําหน่าย ในระหว่างวันที่ 10 - 12 มีนาคม 2564 ณ สโมสรอาคารนารายณ์ กระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม มอบหมายให้ สยจ.สงขลา ช่วยเหยื่อแชร์บ้านออมเบส พบผู้เสียหาย 500 คน สูญเงินกว่า  800  ล้านบาท
วันอังคารที่ 2 มีนาคม 2564
ผู้ช่วยรัฐมนตรีประจํากระทรวงยุติธรรม มอบหมายให้ สยจ.สงขลา ช่วยเหยื่อแชร์บ้านออมเบส พบผู้เสียหาย 500 คน สูญเงินกว่า 800 ล้านบาท
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม มอบหมายให้ สยจ.สงขลา ช่วยเหยื่อแชร์บ้านออมเบส พบผู้เสียหาย 500 คน สูญเงินกว่า 800 ล้านบาท
จากกรณีที่มีประชาชน จากอําเภอสิงหนคร และอําเภอเมืองจังหวัดสงขลา จํานวนประมาณ 500 คน ถูกหลอกลวงให้ร่วมลงทุนในรูปแบบการออมเงินโดยให้ดอกเบี้ยสูง "บ้านออมเบส" ได้รวมตัวกันเพื่อทวงเงินคืนจากท้าวแชร์ ในตําบลม่วงงาม อําเภอสิงหนคร จังหวัดสงขลา หลังจากที่ไม่ได้รับดอกเบี้ยและเงินต้นตามที่ได้ตกลงกันไว้แล้วท้าวแชร์หลบหนีไป ทําให้ผู้เสียหายต้องสูญเสียเงินกว่า 800 ล้านบาท ในเบื้องต้น กระทรวงยุติธรรม โดยนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ได้มอบหมายให้สํานักงานยุติธรรมจังหวัดสงขลาตรวจสอบรายละเอียดในเรื่องดังกล่าว
ล่าสุด สํานักงานยุติธรรมจังหวัดสงขลาได้ลงพื้นที่เพื่อตรวจสอบข้อเท็จจริงและดําเนินการให้ความช่วยเหลือผู้เสียหายแล้ว ดังนี้
(1) รับเรื่องราวร้องทุกข์จากผู้เสียหายบ้านออมเบส ระหว่างวันที่ 19 - 25 กุมภาพันธ์ 2564 ในพื้นที่ สถานีตํารวจภูธรจังหวัดสงขลา โดยมีผู้เสียหายที่มาร้องทุกข์แล้วจํานวน 195 คน รวมมูลค่าเสียหายในเบื้องต้น 75 ล้านบาทเศษ พร้อมกันนี้ เจ้าหน้าที่ได้ให้คําปรึกษากฎหมายและแนะนําเกี่ยวกับการยื่นเอกสารประกอบการดําเนินคดีและแนะนําการให้บริการของกองทุนยุติธรรม หากพิจารณาแล้วพบว่า เข้าหลักเกณฑ์ก็จะดําเนินการในส่วนที่เกี่ยวข้องต่อไป
(2) ประสานผู้กํากับการตํารวจภูธรจังหวัดสงขลา สารวัตรสอบสวนเจ้าของสํานวนในหลายพื้นที่ ได้แก่ สภ.สิงหนคร สภ.ระโนด สภ.กระแสสินธุ์ สภ.จะนะ สภ.หาดใหญ่ สภ.ม่วงงาม สภ.เมืองสงขลา และสภ.สทิงพระ ซึ่งได้ข้อมูลว่า ขณะนี้มีผู้เสียหายเข้าแจ้งความต่อพนักงานสอบสวนแล้ว รวมจํานวน 204 ราย โดยขณะนี้อยู่ระหว่าง
การสอบสวน
"กระทรวงยุติธรรมมีภารกิจหลักในการอํานวยความยุติธรรมให้กับประชาชน ซึ่งพลเอก ประยุทธ์ จันทร์โอชา นายกรัฐมนตรีได้เน้นย้ํานโยบายลดความเหลื่อมล้ํา โดยให้ประชาชนสามารถเข้าถึงความยุติธรรมได้โดยง่ายซึ่งปัจจุบัน มีกองทุนยุติธรรมเป็นฟันเฟืองสําคัญ ในการอํานวยความยุติธรรมให้ประชาชนสามารถเข้าสู่กระบวนการยุติธรรมได้อย่างเท่าเทียม ทั้งการประกันตัว หรือ เงินค่าใช้จ่ายในการเดินทาง รวมไปถึงการจัดทนายความ และการให้ความรู้ด้านกฎหมายแก่ประชาชน
นอกจากนี้ พลเอกประวิตร วงษ์สุวรรณ รองนายกรัฐมนตรี ได้ผลักดันให้มีการแก้ไขกฎหมาย และขับเคลื่อนร่างพระราชบัญญัติป้องกันและปราบปรามแชร์ลูกโซ่ เพื่อเป็นเครื่องมือสําคัญ ในการแก้ไขปัญหาแชร์ลูกโซ่ให้สอดคล้องกับสภาวการณ์ในปัจจุบัน เช่นเดียวกับนโยบายเชิงรุกในการป้องกันและปราบปรามปัญหาแชร์ลูกโซ่ของนายสมศักดิ์ เทพสุทิน รัฐมนตรีว่าการกระทรวงยุติธรรมภายใต้ การดําเนินงานของศูนย์ยุติธรรมสร้างสุข โดยมีจุดแข็งคือการบูรณาการการทํางานของหน่วยงานในสังกัดกระทรวงยุติธรรม โดยเร่งรัดติดตามดําเนินคดีกับผู้กระทําความผิดอย่างต่อเนื่อง และยึดอายัดทรัพย์สินผู้กระทําความผิดเพื่อนํากลับไปคืนให้กับเหยื่อที่ถูกหลอกลวงให้เร็วที่สุด
รัฐบาลไทย-ข่าวทำเนียบรัฐบาล-รมว.ยุติธรรม เปิดโครงการฝึกอบรมอาชีพวิชาโหราศาสตร์ ณ เรือนจำพิเศษธนบุรี ผลักดันวิชาชีพ “หมอดู” ให้ผู้ต้องขัง หวังสร้างอาชีพหลังพ้นโทษ
วันอังคารที่ 2 มีนาคม 2564
รมว.ยุติธรรม เปิดโครงการฝึกอบรมอาชีพวิชาโหราศาสตร์ ณ เรือนจําพิเศษธนบุรี ผลักดันวิชาชีพ “หมอดู” ให้ผู้ต้องขัง หวังสร้างอาชีพหลังพ้นโทษ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการฝึกอบรมอาชีพวิชาโหราศาสตร์
ในวันจันทร์ที่ ๑ มีนาคม ๒๕๖๔ เวลา ๑๔.๐๐ น. ณ เรือนจําพิเศษธนบุรี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการฝึกอบรมอาชีพวิชาโหราศาสตร์ โดยมีว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิทยา สุริยะวงค์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายสมภพ รุจจนเวท ผู้บัญชาการเรือนจําพิเศษธนบุรี อาจารย์วิพาพร พงศ์เจริญ ผู้แทนนายกสมาคมโหราศาสตร์นานาชาติ อาจารย์ศิวนาถ ฤชุพันธุ์ นายกสมาคมโหรแห่งประเทศไทยในพระบรมราชูปถัมภ์ และอาจารย์ผู้สอนอิสระ ดร.เขมชาติ ปริญญานุสรณ์ (อาจารย์คฑา ชินบัญชร) พร้อมด้วยข้าราชการและเจ้าหน้าที่ เข้าร่วม
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า การจัดโครงการฝึกอบรมอาชีพวิชาโหราศาสตร์ในครั้งนี้ ถือได้ว่าเป็นการเพิ่มช่องทางในการประกอบอาชีพที่หลากหลายให้ผู้ต้องขัง ซึ่งเป็นอีกทางเลือกหนึ่งที่น่าสนใจและมีประโยชน์ เนื่องจากในปัจจุบันอาชีพหมอดูจัดว่าเป็นอาชีพที่ได้รับความสนใจจากสังคม อันเกิดจากวิถีและวัฒนธรรมของสังคมไทยที่มีพื้นฐานความเชื่อในเรื่องโชคชะตาราศี มีความเชื่อในการดูดวง ทํานายดวงชะตา อีกทั้งอาชีพหมอดูอาจเหมือนเป็นที่พึ่งทางใจอย่างหนึ่งสําหรับคนที่กําลังประสบปัญหาบางประการแล้วไม่สามารถหาทางออกได้ และสิ่งที่สําคัญนอกเหนือจากความรู้ในการเรียนวิชาโหราศาสตร์สิ่งหนึ่งที่ต้องเน้นย้ําให้มาก หากผู้เรียนต้องการประสบความสําเร็จ คือต้องมีคุณธรรมมีจรรยาบรรณ มีความอดทน หมั่นสั่งสมประสบการณ์ สร้างความเชื่อมั่นโดยต้องอาศัยระยะเวลาเป็นตัวกําหนด และต้องไม่นําความรู้ไปใช้ในทางที่ผิด เช่น การหลอกลวงหรือฉ้อฉล ฉ้อโกงผู้อื่น โดยขณะนี้มีเรือนจํา/ทัณฑสถาน นําร่อง จํานวน ๕ แห่ง ได้แก่ ๑. ทัณฑสถานหญิงธนบุรี ๒. เรือนจําพิเศษธนบุรี ๓. เรือนจําพิเศษกรุงเทพมหานคร ๔. ทัณฑสถานบําบัดพิเศษหญิง และ ๕. ทัณฑสถานหญิงนครราชสีมา เริ่มดําเนินการ จํานวน ๑ รุ่น จํานวนแห่งละ ๒๐-๒๕ คน ซึ่งวิชาที่จะสอน คือ วิชาไพ่ทาโรต์และวิชาคัมภีร์มหาสัตตเลข (การพยากรณ์ด้วยเลข ๗ ตัว จากวัน เดือน ปีเกิด)
นายอายุตม์ สินธพพันธุ์ อธิบดีกรมราชทัณฑ์ กล่าวว่า ขอขอบคุณนายกสมาคมโหรแห่งประเทศไทย ในพระบรมราชินูปถัมภ์ นายกสมาคมโหราศาสตร์นานาชาติ และอาจารย์ผู้สอนทุกท่านที่มีส่วนเกี่ยวข้อง ในการร่วมกันพัฒนาอาชีพให้กับผู้ต้องขัง พร้อมทั้งขอโอกาสจากสังคมให้ช่วยเปิดใจยอมรับผู้ต้องขัง หากบุคคลเหล่านี้ได้รับโอกาสอีกสักครั้งในการประกอบอาชีพ พวกเขาจะสามารถมีรายได้เลี้ยงตนเองและครอบครัว และจะไม่หวนกลับไปกระทําความผิดซ้ําอีกอย่างแน่นอน
รัฐบาลไทย-ข่าวทำเนียบรัฐบาล-ราชวิทยาลัยจุฬาภรณ์เข้าหารือรองนายกรัฐมนตรีและรมว.สาธารณสุขประเด็นความร่วมมือ RDIF ของรัสเซียเพื่อนำเข้าวัคซีนโควิด-19 Sputnik V เพื่อการวิจัยและใช้ แบบฉุกเฉิน
วันพฤหัสบดีที่ 11 มีนาคม 2564
ราชวิทยาลัยจุฬาภรณ์เข้าหารือรองนายกรัฐมนตรีและรมว.สาธารณสุขประเด็นความร่วมมือ RDIF ของรัสเซียเพื่อนําเข้าวัคซีนโควิด-19 Sputnik V เพื่อการวิจัยและใช้ แบบฉุกเฉิน
ราชวิทยาลัยจุฬาภรณ์เข้าหารือรองนายกรัฐมนตรีและรมว.สาธารณสุขประเด็นความร่วมมือ RDIF ของรัสเซียเพื่อนําเข้าวัคซีนโควิด-19 Sputnik V เพื่อการวิจัยและใช้แบบฉุกเฉิน เพิ่มโอกาสคนไทยเข้าถึงวัคซีนหลากหลายขึ้น
วันที่ 11 มี.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้เปิดโอกาสให้ผู้แทนจากราชวิทยาลัยจุฬาภรณ์ เข้าพบเพื่อหารือด้านความร่วมมือกับ กองทุนเพื่อการลงทุนโดยตรงของรัสเซีย (Russian Direct Investment Fund: RDIF) ณ ตึกบัญชาการ1 ชั้น3 ทําเนียบรัฐบาล ซึ่งมีนายพลพีร์ สุวรรณฉลี รองเลขาธิการนายกรัฐมนตรี(ฝ่ายการเมือง) นพ.ไพศาล ดั่นคุ้ม เลขาธิการคณะกรรมการอาหารและยา(อย.) และนพ.นคร เปรมศรี ผู้อํานวยการสถาบันวัคซีนแห่งชาติ ร่วมหารือด้วย
สําหรับประเด็นการหารือในครั้งนี้สืบเนื่องจากที่ราชวิทยาลัยจุฬาภรณ์ ได้ร่วมมือกับ Gamaleya Research Institute of Epidemiology and Microbiology, RDIF ของรัสเซียซึ่งเป็นผู้มีกรรมสิทธิและผลิตวัคซีนป้องกันโรคโควิด-19 Sputnik V ใน 3 ประเด็นประกอบด้วย การนําเข้าวัคซีนโควิด-19 Sputnik V เพื่อการวิจัยและการใช้แบบฉุกเฉิน (Emergency Use), ความร่วมมือ ในการศึกษาและวิจัยทางคลินิก Sputnik Lite(Sputnik26) และความร่วมมือในการจัดทํา Travelling Vaccine Passport
สําหรับ การนําเข้าวัคซีนโควิด-19 Sputnik V เพื่อการวิจัยและการใช้แบบ Emergency Use จะดําเนินการโดยบริษัทจุฬารัตน์ จํากัด ซึ่งเป็นนิติบุคคลที่จัดตั้งขึ้นโดยสภาราชวิทยาลัยจุฬาภรณ์ เป็นผู้นําเข้าและยื่นขออนุญาตจาก อย.
“รองนายกรัฐมนตรีและ รมว.สาธารณสุข เห็นว่าเป็นโอกาสดีที่ประเทศไทยจะได้ศึกษาวัคซีนโควิด-19 ได้หลากหลายขึ้น ซึ่งขณะนี้รัฐบาลก็เปิดให้เอกชนนําเข้าวัคซีนได้อยู่แล้ว เพียงแต่ดําเนินการได้ภายใต้เงื่อนไขและและขั้นตอนทางเอกสารที่ครบถ้วน”น.ส.ไตรศุลี กล่าว
ทั้งนี้ RDIF เป็นองค์กรในสังกัดรัฐบาลรัสเซียที่นอกจากจะเป็นกองทุนเพื่อการลงทุนของรัสเซีย ที่ร่วมกับกลุ่มนักลงทุนต่างประเทศในสินทรัพย์ของรัสเซียแล้ว ในช่วงสถานการณ์แพร่ระบาดของโรคโควิด-19 RDIF ได้มีบทบาทในหารให้ความช่วยเหลือด้านการเงินแก่โครงการพัฒนาวัคซีนป้องกันโควิด-19 ของรัสเซีย หรือโครงการ Sputnik V
-----------------
รัฐบาลไทย-ข่าวทำเนียบรัฐบาล-เคาะ! มาตรการ เร่งลงโทษข้าราชการ กระทำผิดชู้สาว-ละเมิดทางเพศ
วันพฤหัสบดีที่ 18 มีนาคม 2564
เคาะ! มาตรการ เร่งลงโทษข้าราชการ กระทําผิดชู้สาว-ละเมิดทางเพศ
...
จากกระแสข่าว ที่มีข้าราชการกระทําไม่เหมาะสมในเรื่องชู้สาว การล่วงละเมิดทางเพศ การคุกคามทางเพศ รวมถึงการกระทําล่วงละเมิดหรือคุกคามทางเพศผ่านสื่อออนไลน์ ซึ่งเข้าข่ายเป็นความผิดวินัยและจริยธรรมอย่างร้ายแรง กรณีเหล่านี้ ควรมีการสอบสวนความผิดและดําเนินการลงโทษอย่างรวดเร็ว
.
เพื่อแก้ปัญหาความล่าช้า ลักลั่น และการใช้ดุลยพินิจของบุคคลในการพิจารณาความผิด และกําหนดโทษ ที่ประชุม ครม. จึงมีมติเห็นชอบ “มาตรการทางการบริหารเพื่อประสิทธิภาพในการดําเนินการทางวินัยและจริยธรรม” ซึ่ง กําหนดให้ องค์กรกลางบริหารงานบุคคลประเภทต่างๆ ของข้าราชการฝ่ายพลเรือน นํามาตรการที่เกี่ยวกับวินัยและจริยธรรมร้ายแรงมาใช้
.
เช่น การสั่งให้พักราชการ การสั่งให้ออกจากราชการไว้ก่อน การสั่งให้ประจําส่วนราชการ การสั่งสํารองราชการ เมื่อมีข้าราชการถูกกล่าวหา เพื่อให้การสอบสวนเป็นไปอย่างมีประสิทธิภาพ โดยกําชับผู้บังคับบัญชาให้เร่งรัดดําเนินการให้เสร็จโดยเร็ว หากละเลย หรือปฏิบัติหน้าที่โดยไม่สุจริต ให้ถือว่ากระทําผิดวินัย
.
และให้องค์กรกลางบริหารงานบุคคล ของข้าราชการพลเรือนประเภทต่างๆ ประชุมหารือ ศึกษาวิเคราะห์กฎหมายร่วมกัน เพื่อกําหนดมาตรฐาน หรือ หลักเกณฑ์กลาง ในการดําเนินการทางวินัย วินัยที่เกี่ยวเนื่องกับจริยธรรม และการกําหนดมาตรการลงโทษ ให้เป็นไปอย่างรวดเร็วและมีประสิทธิภาพ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ระวัง! พายุฤดูร้อน 21 – 22 มี.ค. 64
วันจันทร์ที่ 22 มีนาคม 2564
ระวัง! พายุฤดูร้อน 21 – 22 มี.ค. 64
...
ในช่วงวันที่ 21 – 22 มี.ค. นี้ ขอแจ้งเตือนประชาชนเตรียมรับมือกับพายุฤดูร้อน ในรูปแบบของพายุฝนฟ้าคะนอง ฟ้าผ่า ลมกระโชกแรง และอาจมีลูกเห็บตก
.
โดยจะเริ่มกระทบกับภาคอีสานเป็นอันดับแรก ก่อนเคลื่อนตัวสู่พื้นที่ภาคเหนือ ภาคกลาง ภาคตะวันออก ภาคใต้ตอนบน รวมทั้งกรุงเทพฯ และปริมณฑลต่อไป
.
จึงขอให้ประชาชนระวังอันตรายจากพายุฝนฟ้าคะนองและลมกระโชกแรงที่จะเกิดขึ้น หลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง สําหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วยนะครับ
Cr. กรมอุตุนิยมวิทยา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​วราวุธ นำทีม ต้อนรับนายกรัฐมนตรีเยี่ยมชมนิทรรศการ “น้ำแร่โซดา” พร้อมเร่งเจาะบ่อน้ำบาดาลเพื่อแก้ไขปัญหาการขาดแคลนน้ำของประชาชน
วันอังคารที่ 2 มีนาคม 2564
​วราวุธ นําทีม ต้อนรับนายกรัฐมนตรีเยี่ยมชมนิทรรศการ “น้ําแร่โซดา” พร้อมเร่งเจาะบ่อน้ําบาดาลเพื่อแก้ไขปัญหาการขาดแคลนน้ําของประชาชน
​วราวุธ นําทีม ต้อนรับนายกรัฐมนตรีเยี่ยมชมนิทรรศการ “น้ําแร่โซดา” พร้อมเร่งเจาะบ่อน้ําบาดาลเพื่อแก้ไขปัญหาการขาดแคลนน้ําของประชาชน
วันนี้ (2 มีนาคม 2564) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วยนายจตุพร บุรุษพัฒน์ ปลัดกระทรวงฯ และนายศักดิ์ดา วิเชียรศิลป์ อธิบดีกรมทรัพยากรน้ําบาดาล ให้การต้อนรับและนํา พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เยี่ยมชมนิทรรศการ “น้ําแร่โซดา” พร้อมทั้งมอบชุดของขวัญ “น้ําแร่โซดา” ห้วยกระเจา จังหวัดกาญจนบุรี ให้แก่นายกรัฐมนตรี และคณะ ณ บริเวณหน้าตึกสันติไมตรี ทําเนียบรัฐบาล
โอกาสนี้ ได้นําเสนอความเป็นมาก่อนที่จะเป็น “น้ําแร่โซดา” และการก่อสร้างระบบผลิตน้ําดื่มจากแหล่งแร่น้ําพุโซดา เพื่อแจกจ่ายให้ประชาชนได้บริโภคอย่างปลอดภัย รวมถึงการเตรียมการเร่งขุดเจาะบ่อน้ําบาดาลให้ครบตามจํานวนบ่อที่กําหนดในแผนงานโครงการที่ได้รับงบประมาณจากกองทุนพัฒนาน้ําบาดาล เพื่อแก้ไขปัญหาการขาดแคลนน้ําของประชาชน ตามนโนบายของรัฐบาลและนายกรัฐมนตรี
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ตรวจโครงการในพื้นที่ส.ป.ก. เพื่อช่วยเหลือผู้ประสบภัยจากคลื่นทะเลกัดเซาะชายฝั่ง
วันอังคารที่ 23 มีนาคม 2564
รมช.ธรรมนัส ลงพื้นที่ตรวจโครงการในพื้นที่ส.ป.ก. เพื่อช่วยเหลือผู้ประสบภัยจากคลื่นทะเลกัดเซาะชายฝั่ง
รมช.ธรรมนัส ลงพื้นที่ตรวจโครงการในพื้นที่ส.ป.ก.
เพื่อช่วยเหลือผู้ประสบภัยจากคลื่นทะเลกัดเซาะชายฝั่ง
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการจังหวัดนราธิวาสในโครงการพิเศษด้านความมั่นคงเพื่อช่วยเหลือผู้ประสบภัยจากคลื่นทะเลกัดเซาะชายฝั่งณบ้านประชารัฐร่วมใจ2ตําบลโคกเคียนอําเภอเมืองนราธิวาสจังหวัดนราธิวาสว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมได้ดําเนินงานโครงการพิเศษด้านความมั่นคงเพื่อช่วยเหลือผู้ประสบภัยจากคลื่นทะเลกัดเซาะชายฝั่งนับตั้งแต่ปี2557โดยใช้เงินกองทุนการปฏิรูปที่ดินเพื่อเกษตรกรรมจัดซื้อที่ดินเพื่อจัดสรรให้กับประชาชนผู้ประสบภัยจากคลื่นทะเลกัดเซาะชายฝั่งจํานวน50รายให้มีที่อยู่อาศัยพร้อมโครงสร้างพื้นฐานต่างๆและการส่งเสริมพัฒนาอาชีพเนื่องด้วยผู้ประสบภัยมีการประกอบอาชีพทําประมงเพียงอย่างเดียวทําให้มีรายได้ไม่เพียงพอต่อการดํารงชีพแต่เมื่อได้เข้าร่วมโครงการเกษตรกรมีอาชีพเสริมเพิ่มขึ้นเช่นการทําน้ําบูดูการแปรรูปสัตว์น้ําการทําเกษตรผสมผสานทําให้มีรายได้โดยเฉลี่ยเพิ่มขึ้นทําให้มีชีวิตความเป็นอยู่ที่ดีขึ้นสามารถพึ่งพาตนเองได้อย่างยั่งยืนต่อไป
นอกจากนี้ภายในงานรมช.ธรรมนัสยังได้มอบถุงยังชีพเพื่อเป็นขวัญและกําลังใจให้แก่พี่น้องเกษตรกรจํานวน150ถุงซึ่งประกอบด้วยข้าวสารอาหารแห้งพร้อมรับฟังและแก้ไขปัญหาความเดือดร้อนของพี่น้องเกษตรกรในพื้นที่อีกด้วย
รัฐบาลไทย-ข่าวทำเนียบรัฐบาล-กรมท่าอากาศยาน ร่วมลงนาม MOU ความร่วมมือขับเคลื่อนมาตรการบริหารจัดการผลไม้ ปี 2564 ด้านโลจิสติกส์
วันอังคารที่ 23 มีนาคม 2564
กรมท่าอากาศยาน ร่วมลงนาม MOU ความร่วมมือขับเคลื่อนมาตรการบริหารจัดการผลไม้ ปี 2564 ด้านโลจิสติกส์
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ให้เกียรติเป็นประธานในพิธีลงนาม MOU ความร่วมมือเพื่อขับเคลื่อนมาตรการบริหารจัดการผลไม้ ปี 2564 ด้านโลจิสติกส์ของกรมการค้าภายใน
โดยมีนายวัฒนศักดิ์ เสือเอี่ยม อธิบดีกรมการค้าภายใน ให้การต้อนรับ สําหรับกรมท่าอากาศยาน มีนายวิทวัส ภักดีสันติสกุล รองอธิบดีกรมท่าอากาศยาน (ด้านเศรษฐกิจ) เข้าร่วมลงนาม ในวันที่ 22 มีนาคม 2564 ณ ห้องบุรฉัตรไชยากร ชั้น 4 กระทรวงพาณิชย์
การลงนาม MOU ในครั้งนื้ กระทรวงพาณิชย์ ได้ร่วมกับภาคีเครือข่าย 3 ฝ่าย ได้แก่ หน่วยงานราชการ ภาคเอกชน และเกษตรกร (สมาคมผู้ค้าและส่งออกผลไม้ไทย ผู้แทนกลุ่มเกษตรกรที่ปลูกผลไม้จากทุกภาค สหกรณ์การเกษตรบ้านนาสาร จ. สุราษฏธานี เป็นต้น) สําหรับการร่วมลงนามมีหน่วยงานต่างๆ เข้าร่วม ดังนี้ กรมการค้าภายใน กรมท่าอากาศยาน บริษัท ไทยสมายล์แอร์เวย์ จํากัด บริษัท ไทย ไลอ้อน เมนทารี จํากัด บริษัท ไทยแอร์เอเชีย จํากัด บริษัท การบินกรุงเทพ จํากัด (มหาชน) บริษัท สายการบินนกแอร์ จํากัด (มหาชน) บริษัท ไปรษณีย์ไทย จํากัด และบริษัท ลาล่ามูฟ (ประเทศไทย) จํากัด
ในปีนี้ กรมการค้าภายใน จะดําเนินการบริหารจัดการ ผลไม้ฤดูการผลิต ปี 2564 และร่วมกิจกรรมรณรงค์การบริโภค ส่งเสริมการ จําหน่ายและเชื่อมโยงผลผลิตสู่ตลาดปลายทางแก่นักท่องเที่ยวทั้งชาวไทยและชาวต่างชาติ สําหรับปีนี้ คาดว่าจะมีผลไม้ประมาณ 5.4 ล้านตัน ( เพิ่มจากปีก่อน 23%) โดยมีผลผลิตเป้าหมาย คือ เงาะ มังคุด ลําไย ส้ม ลิ้นจี่ ลองกอง ทั้งนี้ ผู้ประกอบการสายการบินที่ลงนามใน MOU จะให้สิทธิพิเศษ แก่ผู้โดยสารให้สามารถนําผลไม้ โหลดใต้ท้องเครื่องบิน โดยจะไม่คิดค่าใช้จ่ายได้จํานวน 25 กิโลกรัม ในระหว่างเดือนเมษายน - ธันวาคม 2564
นายวิทวัสฯ ได้กล่าวเสริม ในส่วนของกรมท่าอากาศยานว่า ปัจจุบันกรมท่าอากาศยานดูแลรับผิดชอบท่าอากาศยาน จํานวน 29 แห่งทั่วประเทศ
จะให้การสนับสนุนในการจัดพื้นที่ภายในท่าอากาศยานเพื่อให้เกษตรกร จําหน่ายผลไม้ตามฤดูได้ และให้บริการกล่องบรรจุภัณฑ์ของ กรมการค้าภายใน เพื่อบรรจุผลไม้ขึ้นเครื่องบินเป็นการอํานวยความสะดวกให้แก่ผู้โดยสาร ภายใต้มาตรการความปลอดภัยด้านการบิน โดยสามารถรับกล่อง ได้ที่เคาน์เตอร์ประชาสัมพันธ์ ทุกแห่ง
ซึ่งความร่วมมือ MOU ในครั้งนี้ เป็นการขานรับนโยบายของ รัฐมนตรีว่าการกระทรวงคมนาคม ที่มอบให้กรมท่าอากาศยานส่งเสริม และสนับสนุนให้ท่าอากาศยานภูมิภาคเป็นศูนย์กลาง รวบรวมผลผลิต และกระจายสินค้าเกษตร และการตั้งศูนย์จัดจําหน่ายและส่งเสริมการตลาด และช่องทางการจัดจําหน่ายสินค้า OTOP ออกสู่ตลาด เพื่อช่วยเหลือ เกษตรกรให้สามารถจําหน่ายผลผลิตได้มากขึ้น และเพื่อส่งเสริมเศรษฐกิจฐากราก และกระจายรายได้ แต่ทั้งนี้ แม้กรมท่าอากาศยานจะมีการเปิดช่องทางเพื่ออํานวย ความสะดวกและสนับสนุน นโยบายของภาครัฐ แต่ยังเน้นย้ําให้เจ้าหน้าที่ ที่ปฏิบัติงานต้องปฏิบัติตามมาตรการ ป้องกันการแพร่เชื้อไวรัสโควิค 19 ( COVID - 19) อย่างเคร่งครัด
รัฐบาลไทย-ข่าวทำเนียบรัฐบาล-รมว.พม. เตรียมลงพื้นที่ จ.ยะลา พัฒนาคุณภาพชีวิตกลุ่มโอรังอัสลี พร้อมบูรณาการหน่วยงานช่วยเหลือกลุ่มเปราะบางในพื้นที่
วันอังคารที่ 9 มีนาคม 2564
รมว.พม. เตรียมลงพื้นที่ จ.ยะลา พัฒนาคุณภาพชีวิตกลุ่มโอรังอัสลี พร้อมบูรณาการหน่วยงานช่วยเหลือกลุ่มเปราะบางในพื้นที่
รมว.พม. เตรียมลงพื้นที่ จ.ยะลา พัฒนาคุณภาพชีวิตกลุ่มโอรังอัสลี พร้อมบูรณาการหน่วยงานช่วยเหลือกลุ่มเปราะบางในพื้นที่
วันนี้ (9 มี.ค. 64) เวลา 08.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กทม.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า กระทรวง พม. ได้ขับเคลื่อนงานด้านสังคมโดยไม่ทิ้งใครไว้ข้างหลังตามนโยบายของรัฐบาล โดยส่งเสริมการจัดสวัสดิการสังคมอย่างเหมาะสมและครอบคลุมตามบริบทของทุกกลุ่มเป้าหมายในพื้นที่ต่างๆ ทั่วประเทศ ทั้งเด็ก เยาวชน ผู้สูงอายุ คนพิการ และผู้ด้อยโอกาส รวมทั้งกลุ่มชาติพันธุ์ ซึ่งในวันที่ 11 มีนาคม 2564 ตนพร้อมด้วยคณะผู้บริหารกระทรวง พม. จะเดินทาง ลงพื้นที่จังหวัดยะลา ณ นิคมสร้างตนเองเบตง ตําบลอัยเยอร์เวง อําเภอเบตง เพื่อยกระดับพัฒนาคุณภาพชีวิตของกลุ่มโอรังอัสลี หรือที่คนไทยรู้จักในนาม เงาะป่าซาไก ที่อาศัยอยู่ในเขตนิคมสร้างตนเองเบตง โดยมอบหนังสืออนุญาตให้ใช้ประโยชน์ ที่ดินในเขตนิคมสร้างตนเองเบตง จํานวน 30 ไร่ แก่เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) และมอบสิทธิสวัสดิการของรัฐต่างๆ ได้แก่ บัตรประจําตัวประชาชน เงินอุดหนุนเพื่อการเลี้ยงดูเด็กแรกเกิด เงินสงเคราะห์ บัตรประกันสุขภาพถ้วนหน้า และสิทธิโครงการเราชนะ เพื่อให้กลุ่มโอรังอัสลีสามารถเข้าถึงสวัสดิการของรัฐและตั้งถิ่นฐาน ในลักษณะนิคมสร้างตนเอง ตามแนวทางพระราชดําริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
นายจุติกล่าวเพิ่มเติมว่า นอกจากนี้ ยังได้ประชุมทีม พม. One Home 5 จังหวัด (ยะลา ปัตตานี นราธิวาส สงขลา และสตูล) และหน่วยงานภายใต้บันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิต กลุ่มเปราะบางรายครัวเรือน ระหว่าง 12 กระทรวง 1 หน่วยงาน ซึ่งกระทรวง พม. ได้ลงนามเมื่อวันที่ 3 มีนาคม 2564 ที่ผ่านมา เพื่อร่วมกันหาแนวทางช่วยเหลือกลุ่มเปราะบางในพื้นที่ให้ครอบคลุมทุกมิติแบบองค์รวมในการเข้าถึงสวัสดิการของรัฐ อีกทั้ง จะมีการลงพื้นที่เยี่ยมบ้านกลุ่มเปราะบางที่มีฐานะยากจน จํานวน 3 ครอบครัวที่มีเด็ก เยาวชน ผู้สูงอายุ และคนพิการ รวมทั้งครอบครัวผู้สูงอายุที่อาศัยอยู่กับลูกหลานรวมกันถึง 22 คน โดยได้มอบสิทธิสวัสดิการของรัฐต่างๆ อาทิ บ้านพอเพียงชนบทสําหรับซ่อมแซมปรับปรุงที่อยู่อาศัย ทุนการศึกษา ทุนประกอบอาชีพ และเงินสงเคราะห์ เป็นต้น
รัฐบาลไทย-ข่าวทำเนียบรัฐบาล-ผู้บริหารก.อุตฯ เยี่ยมชมโรงงานสาธิตการแยกชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
วันจันทร์ที่ 22 มีนาคม 2564
ผู้บริหารก.อุตฯ เยี่ยมชมโรงงานสาธิตการแยกชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
ผู้บริหารก.อุตฯ เยี่ยมชมโรงงานสาธิตการแยกชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
วันนี้ (22 มีนาคม 2564) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เยี่ยมชมโรงงานสาธิตการแยกชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project) โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม ผู้แทนหน่วยงานภาครัฐ ภาคเอกชน และสื่อมวลชน เข้าร่วม ณ บริษัท กรีน เมทัลส์ (ประเทศไทย) จํากัด นิคมอุตสาหกรรมปิ่นทอง 3 จังหวัดชลบุรี
ในการเยี่ยมชมครั้งนี้นับเป็นก้าวสําคัญของประเทศในการบริหารจัดการซากรถยนต์อย่างเป็นรูปธรรม และได้รับความร่วมมือจากบริษัท Toyota Tsusho Corporation ประเทศญี่ปุ่น ในการแลกเปลี่ยนองค์ความรู้และเทคโนโลยีร่วมกัน ซึ่งเป็นการจัดการซากรถยนต์อย่างถูกวิธีและเป็นมิตรต่อสิ่งแวดล้อม โดยการดําเนินงานเริ่มตั้งแต่การรวบรวมรถยนต์ที่หมดอายุการใช้งาน การรื้อชิ้นส่วนยานพาหนะ ตลอดจนการกําจัดของเสียที่เกิดขึ้นจากยานพาหนะ ที่ไม่สามารถใช้ประโยชน์จากชิ้นส่วนซากอย่างมีประสิทธิภาพก็จะผลักดันให้เกิดการรีไซเคิลและหมุนเวียนทรัพยากรให้กลายเป็นชิ้นส่วนที่เป็นประโยชน์ต่ออุตสาหกรรม อาทิ เหล็ก ยาง พลาสติก และโลหะมีค่าที่สกัดได้จากชิ้นส่วนอิเล็กทรอนิกส์